
  R E P U B L I K A   H R V A T S K A
SPLITSKO-DALMATINSKA ŽUPANIJA
          G R A D   V R G O R A C
       Jedinstveni upravni odjel

Klasa: 007-01/19-01/01
Urbroj: 2195/01-08-03-01/13-19-1
Vrgorac, 03. travnja 2019.



· Udrugama (neprofitnim organizacijama)
čiji su projekti/programi financirani iz
 Proračuna Grada Vrgorca  u 2018. godini



Poštovani,
	Udruge (neprofitne organizacije) čiji su programi/projekti tijekom 2018. godine sufinancirani iz Proračuna Grada Vrgorca, dužne su dostaviti izvješća o realizaciji projekta/programa i utrošenim financijskim sredstvima.
	Potrebno je da sve udruge (neprofitne organizacije), do 20. travnja 2019. godine, dostave Gradu Vrgorcu (Tina Ujevića 8., 21276 Vrgorac) popunjene obrasce opisnog i financijskog izvještaja radi izvještavanja o provedbi svojih programa/projekta i utrošenim sredstvima u 2018. godini sukladno sklopljenim ugovorima/doznačenim sredstvima.  
	Izvještaji se dostavljaju u papirnatom obliku ovjereni potpisom i pečatom ovlaštene osobe za zastupanje udruge, uz prilaganje i dokazne dokumentacije sukladno odredbama sklopljenih ugovora.
	Dostavljanje godišnjih izvješća o realizaciji projekata/programa je ujedno i zakonska obaveza, te će se na temelju podnesaka razmotriti i daljnje financiranje udruga (neprofitnih organizacija). Udruge (neprofitne organizacije), koje u zadanom roku ne dostave traženo izvješće s odgovarajućim dokazima o namjenski potrošenom novcu u 2018. godini, neće moći dobiti financijska sredstva iz proračuna Grada Vrgorca za 2019. godinu.

S poštovanjem,
									       P R O Č E L N I K
									Goran Ćulav, mag.oecc.

